क्विज मास्टर सिद्धार्थ बसु बोले- पहले उनकी बैड बॉय वाली इमेज थी; अमिताभ-शाहरुख पर भी बोले
Famous TV producer Siddharth Basu सिद्धार्थ बसु टीवी एक फेमस प्रोड्यूसर हैं। उन्हें क्विज मास्टर के नाम से भी जाता है। सिद्धार्थ ने कौन बनेगा करोड़पति, दस का दम और इंडियाज गॉट टैलेंट जैसे शोज का कॉन्सेप्ट दिया है।
सिद्धार्थ बसु एक फेमस टीवी प्रोड्यूसर हैं। उन्हें क्विज मास्टर के नाम से भी जाता है। सिद्धार्थ ने कौन बनेगा करोड़पति, 10 का दम और इंडियाज गॉट टैलेंट जैसे शोज का कॉन्सेप्ट दिया है।
एक रिसेंट इंटरव्यू में सिद्धार्थ ने कहा कि सलमान जब 10 का दम कर रहे थे, उस वक्त तक उनकी बैड बॉय वाली इमेज थी। शो के बाद उनकी इमेज काफी हद तक बदल गई।
सिद्धार्थ ने बतौर KBC होस्ट शाहरुख खान और अमिताभ बच्चन के बीच अंतर पर भी बात की है। सिद्धार्थ ने कहा कि लोग शाहरुख के पास खुले हाथों के साथ जाते थे। शाहरुख के अंदर एटीट्यूड नहीं था। जबकि अमिताभ बच्चन के पास लोग हाथ जोड़ते हुए जाते थे। जाहिर है कि बिग बी का रुतबा अलग था।
सिद्धार्थ ने कहा- KBC टीवी पर आता तो रास्ते खाली हो जाते थे
सिद्धार्थ ने लल्लनटॉप से बात करते हुए कहा- कौन बनेगा करोड़पति ने हमारी जिंदगी बिल्कुल बदल कर रख दी। टीवी इंडस्ट्री में भी इसके बाद काफी बदलाव आए। खुद अमिताभ बच्चन की लाइफ भी इस शो के आने के बाद कितनी बदल गई। शो जब टीवी पर आता था, तो हर रास्ता खाली हो जाता था। रेस्टोरेंट भी खाली रहते थे, हर घर से KBC का म्यूजिक सुनने को मिलता था।
हम लोग एक बार डिस्कस कर रहे थे कि हमें KBC के लिए किसे होस्ट बनाना चाहिए। किसी ने अमिताभ बच्चन का नाम लिया। मैं उनका नाम सुनकर चौंक गया।
KBC ने अमिताभ को कर्जे से उबरने में मदद की थी
1999 में अमिताभ बच्चन की प्रोडक्शन कंपनी 'अमिताभ बच्चन कॉर्पोरेशन लिमिटेड' (ABCL) को भारी नुकसान हो गया था। बिग बी 90 करोड़ के कर्जे में आ गए थे। लेनदार घर पर आकर अपना पैसा मांगते थे। तभी उन्हें साल 2000 में कौन बनेगा करोड़पति होस्ट करने को मिल गया।
2013 में इंडिया टुडे को दिए इंटरव्यू में बिग बी ने कहा था, "ये ऐसे वक्त में मेरे पास आया, जब मुझे इसकी सबसे ज्यादा जरूरत थी। रिपोर्ट्स की माने तो पहले सीजन के 85 एपिसोड्स से बिग बी ने करीब 15 करोड़ रुपए कमाए थे।
अमिताभ पड़े बीमार तो शाहरुख ने होस्ट किया शो
सिद्धार्थ ने शाहरुख और अमिताभ के बारे में बात करते हुए कहा- शाहरुख खान हमेशा जमीन पर रहकर किसी भी चीज पर विचार करते थे। वो खुले हाथों से सबसे मिलते थे। अमित जी का रुतबा था, लोग उनसे हाथ जोड़कर मिलते थे।
बता दें कि शाहरुख खान ने शो का तीसरा सीजन होस्ट किया था। पहला और दूसरा सीजन अमिताभ बच्चन ने होस्ट किया था। दूसरे सीजन में बिग बी की हेल्थ खराब हो गई थी। इसी वजह से शाहरुख को शो की कमान दी गई। हालांकि इसके बाद अमिताभ ही शो के निरंतर होस्ट बने रहे।
10 का दम करने के बाद सलमान की बैड बॉय वाली इमेज बदली
सिद्धार्थ बसु ने सलमान पर भी बात की। उन्होंने कहा- सलमान का ऑडियंस के साथ अलग ही कनेक्शन है। हमने जब 10 का दम किया तो उनका पब्लिक में इमेज बिल्कुल बदल गया। इससे पहले उनकी इमेज बैड बॉय वाली थी। सलमान बहुत दिलदार आदमी हैं। लोग उन्हें दिल खोल कर चाहते हैं।
शो की शुरुआत 2008 में हुई। इसके अब तक तीन सीजन आ चुके हैं। अंतिम सीजन 2018 में आया था।